**Vládny návrh zákona o štátnom rozpočte**

**na rok 2014**

NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**640**

**VLÁDNY NÁVRH**

**ZÁKON**

z ............. 2013

**o štátnom rozpočte na rok 2014**

Národná rada Slovenskej republiky sa uzniesla na tomto zákone:

§ 1

(1) Celkové príjmy štátneho rozpočtu na rok 2014 sa rozpočtujú sumou 13 836 793 267 eur. Celkové výdavky štátneho rozpočtu na rok 2014 sa určujú sumou 17 222 638 262 eur.

(2) Schodok štátneho rozpočtu na rok 2014 sa určuje sumou 3 385 844 995 eur.

(3) Celkový prehľad príjmov štátneho rozpočtu a výdavkov štátneho rozpočtu na rok 2014 je uvedený v prílohe č. 1.

(4) Rozdelenie príjmov štátneho rozpočtu a výdavkov štátneho rozpočtu do jednotlivých kapitol štátneho rozpočtu na rok 2014 je uvedené v prílohách č. 2 a 3. Výdavky štátneho rozpočtu na realizáciu programov vlády Slovenskej republiky sú uvedené v prílohe č. 4.

(5) Zo štátneho rozpočtu sa v roku 2014 poskytujú do rozpočtov obcí a do rozpočtov vyšších územných celkov dotácie, ktorých prehľad je uvedený v prílohe č. 5, v celkovej sume 1 076 496 655 eur; z  toho do rozpočtov obcí 674 200 604 eur a do rozpočtov vyšších územných celkov 402 296 051 eur.

(6) Rezervy štátneho rozpočtu sa v roku 2014 rozpočtujú v celkovej sume 67 345 486 eur; ich rozdelenie je uvedené v prílohe č. 6.

§ 2

(1) Vláda Slovenskej republiky alebo na základe jej splnomocnenia minister financií Slovenskej republiky môže v priebehu roka upraviť záväzné ukazovatele štátneho rozpočtu na rok 2014 uvedené v prílohách č. 2 až 6. Vláda Slovenskej republiky alebo na základe jej splnomocnenia minister financií Slovenskej republiky vykonáva v roku 2014 úpravy v systemizácii podľa osobitných predpisov.[[1]](#footnote-2)1)

(2) Úpravami podľa odseku 1 sa celkové výdavky štátneho rozpočtu na rok 2014 uvedené v § 1 ods. 1 môžu prekročiť najviac o 1 %. Úpravami podľa odseku 1 sa nesmie zvýšiť schodok štátneho rozpočtu na rok 2014 podľa § 1 ods. 2.

§ 3

1. Štátny príspevok poskytovaný poberateľovi hypotekárneho úveru z prostriedkov štátneho rozpočtu podľa osobitného predpisu[[2]](#footnote-3)2) sa na rok 2014 určuje vo výške 0 % ročne.
2. Štátny príspevok pre mladých poskytovaný mladému poberateľovi hypotekárneho úveru z prostriedkov štátneho rozpočtu podľa osobitného predpisu[[3]](#footnote-4)3) sa na rok 2014 určuje vo výške 2 % ročne.
3. Štátny príspevok pre mladomanželov poskytovaný mladomanželom z prostriedkov štátneho rozpočtu podľa osobitného predpisu[[4]](#footnote-5)4) sa na rok 2014 určuje vo výške 3 % ročne.

§ 4

(1) Objem záväzkov štátu na splátky istín štátneho dlhu v roku 2014 je 7 476 656 857 eur.[[5]](#footnote-6)5)

(2) Vláda Slovenskej republiky je oprávnená v roku 2014 prevziať rámcový úver od Európskej investičnej banky na účely spolufinancovania projektu v oblasti Programu rozvoja vidieka Slovenskej republiky do výšky 120 000 000 eur.

(3) Vláda Slovenskej republiky je oprávnená v roku 2014 prevziať úverovú linku od Rozvojovej banky Rady Európy na účely financovania posilnenia sociálnej integrácie, riadenia životného prostredia, pomoci pri prírodných katastrofách a na rozvoj ľudského kapitálu do výšky 150 000 000 eur.

§ 5

(1) Platové tarify[[6]](#footnote-7)6) sa v roku 2014 zvýšia o 0 % od 1. januára 2014, ak sa v kolektívnej zmluve vyššieho stupňa[[7]](#footnote-8)7) na rok 2014 nedohodne inak.

(2) Stupnica platových taríf[[8]](#footnote-9)8) sa v roku 2014 zvýši o 0 % od 1. januára 2014, ak sa v kolektívnej zmluve vyššieho stupňa[[9]](#footnote-10)9) na rok 2014 nedohodne inak.

(3) Stupnica platových taríf príslušníkov Hasičského a záchranného zboru a Horskej záchrannej služby[[10]](#footnote-11)10) sa v roku 2014 zvýši o 0 % od 1. januára 2014.

(4) Funkčné platy príslušníkov Policajného zboru, Slovenskej informačnej služby, Zboru väzenskej a justičnej stráže, Národného bezpečnostného úradu a colníkov[[11]](#footnote-12)11) sa v roku 2014 zvýšia o 0 % od 1. januára 2014.

(5) Hodnostné platy profesionálnych vojakov[[12]](#footnote-13)12) sa v roku 2014 zvýšia o 0 % od 1. januára 2014.

(6) Ak sa podľa odseku 1 v kolektívnej zmluve vyššieho stupňa v štátnej službe na rok 2014 dohodne iné percento zvýšenia platových taríf alebo iný spôsob zvýšenia platov a iný termín účinnosti, rovnaké percento zvýšenia alebo rovnaký spôsob zvýšenia platov a rovnaký termín účinnosti sa v roku 2014 uplatní pri zvýšení platov príslušníkov Hasičského a záchranného zboru a Horskej záchrannej služby, policajtov, colníkov a profesionálnych vojakov.[[13]](#footnote-14)13)

§ 6

(1) Lesy Slovenskej republiky, š. p. odvedú za rok 2014 do štátneho rozpočtu osobitný odvod zo zisku po zdanení[[14]](#footnote-15)14) (ďalej len „osobitný odvod“) v sume 5 000 000 eur.

(2) Na úhradu osobitného odvodu podľa odseku 1 odvedú Lesy Slovenskej republiky, š. p. na príjmový rozpočtový účet kapitoly štátneho rozpočtu Ministerstva pôdohospodárstva a rozvoja vidieka Slovenskej republiky preddavok v sume 5 000 000 eur do 31. októbra 2014.

(3) Zúčtovanie osobitného odvodu podľa odseku 1 so štátnym rozpočtom sa vykoná v termíne určenom na zúčtovanie vzťahov so štátnym rozpočtom za rok 2014.

(4) Ak na osobitný odvod podľa odseku 1 nepostačujú prostriedky nerozdeleného zisku, znížia Lesy Slovenskej republiky, š. p. prídely do svojich fondov podľa osobitného predpisu,[[15]](#footnote-16)15) minimálna tvorba a minimálny zostatok rezervného fondu podľa osobitného predpisu[[16]](#footnote-17)15) ostávajú nedotknuté.

§ 7

(1) Plemenárske služby Slovenskej republiky, š. p. odvedú za rok 2014 do štátneho rozpočtu osobitný odvod14) v sume 20 000 eur.

(2) Na úhradu osobitného odvodu podľa odseku 1 odvedú Plemenárske služby Slovenskej republiky, š. p. na príjmový rozpočtový účet kapitoly štátneho rozpočtu Ministerstva pôdohospodárstva a rozvoja vidieka Slovenskej republiky preddavok v sume 20 000 eur do 31. októbra 2014.

(3) Zúčtovanie osobitného odvodu podľa odseku 1 so štátnym rozpočtom sa vykoná v termíne určenom na zúčtovanie vzťahov so štátnym rozpočtom za rok 2014.

(4) Ak na osobitný odvod podľa odseku 1 nepostačujú prostriedky nerozdeleného zisku, znížia Plemenárske služby Slovenskej republiky, š. p. prídely do svojich fondov podľa osobitného predpisu,15) minimálna tvorba a minimálny zostatok rezervného fondu podľa osobitného predpisu15) ostávajú nedotknuté.

§ 8

(1) Lesopoľnohospodársky majetok Ulič, š. p. odvedie za rok 2014 do štátneho rozpočtu osobitný odvod14) v sume 300 000 eur.

(2) Na úhradu osobitného odvodu podľa odseku 1 odvedie Lesopoľnohospodársky majetok Ulič, š. p. na príjmový rozpočtový účet kapitoly štátneho rozpočtu Ministerstva pôdohospodárstva a rozvoja vidieka Slovenskej republiky preddavok v sume 300 000 eur do 31. októbra 2014.

(3) Zúčtovanie osobitného odvodu podľa odseku 1 so štátnym rozpočtom sa vykoná v termíne určenom na zúčtovanie vzťahov so štátnym rozpočtom za rok 2014.

(4) Ak na osobitný odvod podľa odseku 1 nepostačujú prostriedky nerozdeleného zisku, zníži Lesopoľnohospodársky majetok Ulič, š. p. prídely do svojich fondov podľa osobitného predpisu,15) minimálna tvorba a minimálny zostatok rezervného fondu podľa osobitného predpisu15) ostávajú nedotknuté.

§ 9

Tento zákon nadobúda účinnosť 1. januára 2014.

1. 1) § 5 ods. 3 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 212/2003 Z. z.

   § 5 ods. 3 zákona č. 200/1998 Z. z. o štátnej službe colníkov a  o zmene a doplnení niektorých ďalších zákonov v znení zákona č. 251/2003 Z. z.

   § 15 ods. 1 zákona č. 315/2001 Z. z. o Hasičskom a záchrannom zbore v znení neskorších predpisov. [↑](#footnote-ref-2)
2. 2) § 84 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov. [↑](#footnote-ref-3)
3. 3) § 85a zákona č. 483/2001 Z. z. v znení neskorších predpisov. [↑](#footnote-ref-4)
4. 4) § 88a zákona č. 483/2001 Z. z. v znení neskorších predpisov. [↑](#footnote-ref-5)
5. 5) § 4 ods. 3 zákona č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002   
    Z. z. o Štátnej pokladnici a o zmene a doplnení niektorých zákonov v znení neskorších predpisov. [↑](#footnote-ref-6)
6. 6) § 113 ods. 3 zákona č. 400/2009 Z. z. o štátnej službe a o zmene a doplnení niektorých zákonov. [↑](#footnote-ref-7)
7. 7) § 2 ods. 3 písm. c) zákona č. 2/1991 Zb. o kolektívnom vyjednávaní v znení neskorších predpisov. [↑](#footnote-ref-8)
8. 8) § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom   
    záujme a o zmene a doplnení niektorých zákonov v znení zákona č. 474/2008 Z. z. [↑](#footnote-ref-9)
9. 9) § 2 ods. 3 písm. d) zákona č. 2/1991 Zb. v znení neskorších predpisov. [↑](#footnote-ref-10)
10. 10) § 131 ods. 2 zákona č. 315/2001 Z. z. v znení neskorších predpisov. [↑](#footnote-ref-11)
11. 11) § 85 ods. 6 zákona č. 73/1998 Z. z. v znení neskorších predpisov.

    § 80 ods. 5 zákona č. 200/1998 Z. z. v znení neskorších predpisov. [↑](#footnote-ref-12)
12. 12) § 139 ods. 4 zákona č. 346/2005 Z. z. o štátnej službe profesionálnych vojakov ozbrojených síl Slovenskej   
     republiky a o zmene a doplnení niektorých zákonov. [↑](#footnote-ref-13)
13. 13) § 85 ods. 6 zákona č. 73/1998 Z. z. v znení neskorších predpisov.

    § 80 ods. 5 zákona č. 200/1998 Z. z. v znení neskorších predpisov.

    § 131 ods. 2 zákona č. 315/2001 Z. z. v znení neskorších predpisov.

    § 139 ods. 4 zákona č. 346/2005 Z. z. [↑](#footnote-ref-14)
14. 14 ) § 8 ods. 3 zákona č. 111/1990 Zb. o štátnom podniku v znení neskorších predpisov. [↑](#footnote-ref-15)
15. 15 ) Nariadenie vlády Slovenskej republiky č. 175/1993 Z. z. o finančnom hospodárení štátnych podnikov. [↑](#footnote-ref-16)
16. [↑](#footnote-ref-17)